રૂપાબહેનનો ઉત્સાહ જૉઈને તેમના પ્રોફેસર બી. એમ. કચુરિયા ઉપરાંત તેમના પતિ પ્રબોધભાઈ અને ૮૫ વર્ષીય સાસુ ચંદાબહેન જ નહીં, બન્ને દીકરીઓએ પણ તેમને ‘આદર્શ’ માન્યા છે. તમે કદાચ રૂપાબહેનને અલ્ટ્રા મોડર્ન ધારતાં હશો. પણ વિશ્વની છ અજાયબીઓ સહિત પોણી દુનિયા ફરી ચૂકેલાં રૂપાબહેન સંસ્કારોમાં પૂરેપૂરા ભારતીય છે. મેનેજમેન્ટના વર્ગો, પ્રવાસ કે વ્યવસાયીક પ્રવૃત્તિઓમાં જેટલાં સક્રિય છે, એટલી જ સક્રિયતા ધાર્મિક સત્સંગો અને કરછી ભાટિયા જ્ઞાતિની પ્રવૃત્તિઓમાં છે.